gondola.hu - Rétvári: gyorsabban fog "frissülni" a drogok tiltólistája
Ezt mondta az Emberi Erőforrások Minisztériumának (Emmi) parlamenti államtitkára pénteken az Emberbarát Alapítvány budapesti szakmai konferenciáján.
Rétvári Bence közölte, a kormány duplájára emelte a gyermek- és ifjúsági rehabilitációs ellátás finanszírozását, továbbá idén májustól többletkapacitások befogadásáról döntött.
Az idei évre több mint 32 millió, jövőre 65,5 millió forint célzott támogatást kapnak a 10-16 évesek rehabilitációjával foglalkozó szervezetek.
Ezekkel együtt országosan ötven ágy "befogadása" történt meg, továbbá a rehabilitációs ellátáson belül a szociális finanszírozásra további 42 millió forint fordítható.
Bővül a tiltólista is
Az új irányok és módszerek a szenvedélybetegség komplex kezelésében című konferencián Rétvári Bence emlékeztetett arra, hogy a 2020-ig szóló nemzeti drogellenes stratégia nemcsak azokkal foglalkozik, akik már érintettek, hanem azokkal is, akik nem szerhasználók és az egyértelmű cél, hogy ne is legyenek drogfüggők.
Józsefváros újragondolt stratégiája lehetne a példa
A józsefvárosi tűcsereprogramról szólva azt mondta, az nem nyújtott hatékony rehabilitációt és gyógyulást a szerhasználóknak, ezért 2014-ben megszüntette a kerület.
Ferencz Orsolya elmondta, a VIII. kerületben három pilléren nyugszik a KEF munkája, ezek a bűnmegelőzés, közbiztonság kérdése, a valódi prevenció - amelynek lényege, hogy soha ne is kerüljenek kapcsolatba a fiatalok a drogokkal -, továbbá az egészségügyi és szociális munkacsoport megalakítása.
Józsefváros vezetése - sokéves tapasztalat birtokában - arra az álláspontra helyezkedett, hogy a felépülésközpontú, a már betegek számára a valódi rehabilitáció és a reszocializáció esélyét kínáló segítségnyújtás az elfogadható.